# Általános információk:

**Tanterv:** Építész (Msc)

**Tantárgy neve: Építészeti elmélet Tervezésmódszertan 1.**

**Tantárgy kódja:** EPM069MNEM

**Szemeszter:** 3

**Kreditek száma:** 3

**A heti órák elosztása:** 2/0/0

**Értékelés:** vizsga (v)

**Előfeltételek: Nincs**

Tantárgy felelős: Prof. Dr. Medvegy Gabriella, dékán, egyetemi docens

Iroda: 7624 Magyarország, Pécs, Boszorkány u. 2. B-125

E-mail: medvegygabriella@mik.pte.hu

Munkahelyi telefon: +36 72 503 650 / 22808

Oktatók: Szintén Bianka, BMDI hallgató

Iroda: 7624 Magyarország, Pécs, Boszorkány u. 2. B-335

E-mail: szinten.bianka@gmail.com

Munkahelyi telefon: -

## Tárgyleírás

Az alapképzés során elsajátított általános tervezési elvek, módszerek után, a mesterképzés tervezés-módszertan tantárgysorozata a tervezés elméletének, módszereinek, történetiségének mélyebb rétegeit tárja fel, vizsgálva társadalmi, szociológiai, településszerkezeti hatásait, problémáit. A kurzus célja építészettörténeti és kortárs tervezőműhelyek alkotó szemléleteinek és tervezési módszereinek megismerése. Ezek alapján a hallgató önállóan képes lesz építészeti produktumok elemzésére, azok építészettörténetben való elhelyezésére, összetett építészeti, urbanisztikai és társadalmi problémák összefüggésének felismerésére. Megoldási elvek keresése, kombinálása, koncepcióalkotás. Az előadások és műhelybeszélgetések fő témája a lakóépületek kérdésköre.

## Oktatás célja

A tantárgy fő fókusza, hogy a hallgató a képzés során megszerzett ismeretek alapján, az építészeti tervezés módszerének és alapelveinek elméletét elsajátítsa. Cél, hogy a hallgató komplex módon tudja alkalmazni a megszerzett ismeretanyagot, különös tekintettel a tervezés módszertani szemléletre. Ezáltal képes legyen önállóan egy építészetelméleti témával foglalkozni és megtanulja az önálló kutatás, adatgyűjtés, elemzés módszereit. A tantárgy nagy hangsúlyt fektet a kölcsönös kommunikációra az adott elméleti témákból és felkészíti a hallgatókat a saját kutatásuk kibontására, elemzésére és az eredmények átadására.

## Tantárgy tartalma

A hallgatók egy előre kijelölt témával önállóan foglakoznak, melynek eredményeképp egy esszé, és annak kivonataként egy prezentált kiselőadás készül. A dolgozatot és a kiselőadás anyagát digitálisan kell benyújtani. A kiselőadás előzetes kivonata és tervezett tartalomjegyzéke a félév közben, meghatározott időpontban töltendő fel digitálisan. A kiselőadások pótlására a 15. héten van lehetőség azok számára, akik igazolni tudják mulasztásukat. Az esszék leadási határideje a 15. héten esedékes, melynek pótlása a vizsgaidőszak első hetében lehetséges.

A feladatok, követelmények kiadása a tematika szerint történik, melyek az előadás anyagaival, segédletekkel egyetemben, a tantárgy Neptun Meet Street felületére feltöltésre kerülnek. A tantárgyhoz kapcsolódó információk ugyancsak ezen a felületen lesznek elérhetőek.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, valamint az alaki és formai követelmények betartása.

A tantárgy vizsgával zárul. A félév zárása a 15. héten történik. A gyakorlati foglalkozásokon való igazolt jelenlét a tematikában rögzített aktuális munkarész bemutatásával történik! Az oktató, jelenléti ívet/ konzultációs lapot vezet**, megjelent,** valamint **nem jelent meg/ nem készült** bejegyzéssel. A hallgató, munkájáról a félév végén (11-14. hét), egy alkalommal ad számot, vizuális prezentáció keretében a tantárgy oktatója előtt. A prezentációk pontos menete névsor alapján lesz meghatározva.

Kiselőadás: 30 p

A dolgozat grafikai megjelenése: 15 p

A dolgozat szabályos tartalmi felépítése és szabályos hivatkozása: 15 p

A dolgozat: 40 p

**Megszerezhető maximum pont** **100p**

85 p– 100 p 100% A (5, jeles, excellent, sehr gut)

71 p– 84 p 84% B (4, jó, good, gut)

60 p– 70 p 70% C (3, közepes, avarage, befriedigend)

50 p– 59 p 59% D (2, elégséges, satisfactory, genügend)

0 p – 49 p 49% F (1, elégtelen, fail, ungenügend)

Az aláírás megszerzésének feltétele, hogy minden feladat elfogadásra kerüljön. Az 1. beadáson valamilyen okból **be nem adott munka** a hiányzás igazolása mellett az 1. beadást követő első órarendi alkalommal pótlandó! A nem elfogadott prezentáció(k) a 15. héten (órarendi időben) egy alkalommal javíthatók. A tanulmány leadásának pótlására a vizsgaidőszak harmadik hetében van lehetőség, mely a megszerezhető maximális pontból mínusz 20%-os levonást von maga után.

## Kötelező irodalom

Órai jegyzetek, segédletek, kiosztott mintapéldák

• BACHMAN Zoltán dr,: Könyv az építészetről. Pécs, Pécsi Tanoda Alapítvány, 1998.

• CSÁGOLY Ferenc: Középületek. Budapest, TERC Kft, 2004.

• FRAMPTON, Kenneth: A modern építészet kritikai története. Budapest, TERC Kft, 2009.

• Le CORBUSIER: Új építészet felé. Budapest, Corvina Kiadó, 1981.

• VÁMOSSY Ferenc: Az építészet története: A Modern Mozgalom és a késő modern. Budapest, Nemzeti Tankönyvkiadó, 2002.

• PEVSNER, Nikolaus: A History of Building Types. Princeton, Princeton University Press, 1976

• KERÉKGYÁRTÓ Béla: A mérhető és a mérhetetlen - Építészeti írások a huszadik századból. Budapest, Typotex, 2004.

• SCHNELLER István: Az építészeti tér minőségi dimenziói. Építészet/elmélet 10. Budapest, TERC Kft., 2005.

• KUNSZT György: Értékválság az építészetben és a modern szakralitás – Válogatott írások 1962.- 2003. Építészet/elmélet 6. Budapest, TERC Kft., 2003.

• DÉRY Attila: A forma visszaszerzése – Építészettörténeti tanulmányok – Építészet/elmélet 2. Budapest, TERC Kft., 2002.

• BENKŐ Melinda: 111 szó az építészetről, TERC Kft., 2013.

• Építészeti sorozatok: PHAIDON, Birkhauser, Taschen Kiadók

• Építészeti folyóiratok: Alaprajz, Magyar Építőművészet, Octogon, Átrium

• Építészeti website -ok: El croquis, U+A, JA, Domus, Abitare, AR, A10, Atrium, Hauser, Detail,

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló otthoni munka

3. önálló kutatás, adatgyűjtés, elemzés

4. önálló konzultáció a tárgy oktatóitól független szakemberek bevonásával

# Részletes tantárgyi program és követelmények

## Metodika és szempontrendszer:

A hallgatók probléma feldolgozási módszere a valóságos tervezési folyamatot modellezi, ugyanakkor leképezi az egyetemi szintű oktatás akadémiai jellegét is (kutató-elemző munka).

A szemeszter elméleti órái és előadásai segítik a hallgatókat, hogy egy előre kijelölt témával önállóan tudjanak foglakozni. Ennek eredményeképpen a hallgatók képesek lesznek egy tanulmányt és annak kivonataként egy prezentációt elkészíteni egy általuk választott témában, melyről a félév során a tematika szerinti időpontban kiselőadást tartanak. A félév során a tematikában megjelölt időpontokban konzultációs lehetőség van.

## Feladatok és követelményrendszerük

**Az esszé tartalmi, formai követelményei:**

• Álló A/4-es formátum, kétoldalasra szerkesztve

* Szabályos tartalomjegyzék, témafelvezetés, témakibontás, konklúzió, szabályos irodalomjegyzék a hivatkozásokkal, képjegyzékkel.
* min. 8 írott oldal képek, ábrák, tartalomjegyzék, stb. nélkül. ( Kb. 20 000 szóköz nélküli karakterszám)

Az értékelésben szerepet játszik az esszé szerkesztése, vizuális megjelenítése. A formai követelményektől való eltérés a feladat pótlását, javítását eredményezheti.

**A kiselőadás formai követelményei:**

* 15 perces összefoglalója, vizuális kivonata a párhuzamosan készített esszének.

Az értékelésben szerepet játszik az előadás vizuális megjelenítése és grafikai tartalma.

**A kidolgozásra választható témák:**

A témák, egyéni ötletek és az előadáson elhangzottak továbbgondolása mellett (a megadott témák bővíthetők, pontosíthatók), témafelütésként szolgálnak:

* Lakóépület-tervezéssel foglakozó mozgalmak, áttörések, eredmények és következmények.
* Európai és amerikai léptékek összehasonlító elemzése. Hol az eredete a méretnek?
* A lakás, mint a közösséggel való viszony lenyomata. Funkció és reprezentáció. Villaépítészet, modernista társasházak, különös tekintettel a pécsi példákra; szabadság úti építkezések, mecseki modern villák, belvárosi társasházak.
* A Bauhaus, pécsi lenyomata a lakóházak tekintetében.
* A technika ideája, az előregyártás bűvkörében.
* A lakás tartalmi változásai a jövőben - korai utópiák, mai elméletek lakókapszulák, "parazitaházak", űrkorszak. A város alulnézetből. A város felülnézetből.
* Modern lakások eszközhasználata, formakultúrája a 60-70-es években, belsőépítészet, bútorok, "retró". Időutazás a vizuális design tengelyén.
* Szociális és ipari lakásépítés a 19-20. században különös tekintettel a pécsi példákra; szükséglakások, koloniális építkezések, stb. Mai szociális lakásépítés példái, sajátos esetek, szegregáció.
* Katasztrófák után. Mobillakás, szükséglakás és építészete.
* Humanitárius építészeti megoldások és példák a lakóház-építészetben. Esettanulmányok.
* Az intelligens ház. Társadalmi utópiák, elméletek a témában. Jövőkép?
* Vizuális kommunikáció a lakóházban. Prezentáció vagy reprezentáció?
* Lakás és településlépték – tanya, falu, város, metropolisz a település jellegéből, struktúrájából, földrajzi elhelyezkedéséből következő jellemzők, a településszövet hatása. A mai agglomerizáció problémái.

## Program heti bontásban

|  |  |
| --- | --- |
| **1.Hét** | Csütörtök 9.30-11.00, A-217 |
| Szeptember  5. | Féléves tematika ismertetése  Tájékoztató, feladatkiadás |

|  |  |
| --- | --- |
| **2.Hét** | L. Csütörtök 9.30-11.00, A-217 |
| Szeptember  12. | Előadás |
| Falu és a város szerepe a XXI. század változó világában |

|  |  |
| --- | --- |
| **3.Hét** | Csütörtök 9.30-11.00, A-217 |
| Szeptember  19. | Közös konzultáció a választott téma kutatásáról |

|  |  |
| --- | --- |
| **4.Hét** | L. Péntek 18.30-20.00 A-306 |
| Szeptember  27. | Előadás |
| A lakás, az otthon fogalma, kialakulása történeti áttekintése  Népek építészete, a tapasztalati úton fejlődő lakóház. Pszichikai, fizikai, társadalmi jellemzők, hatások. |

|  |  |
| --- | --- |
| **5.Hét** | Csütörtök 9.30-11.00, A-217 |
| Október  3. | Közös konzultáció a választott téma kutatásáról |

|  |  |
| --- | --- |
| **6.Hét** | L. Péntek 18.30-20.00 A-306 |
| Október  11. | Előadás |
| Kis lakások, minimum alapterületek, az üres tér végletei. Optimalizáció az alaprajzon.  Minimum lakás, a típustervektől a panelig, kortárs megjelenítés. |

|  |  |
| --- | --- |
| **7.Hét** | L. Péntek 18.30-20.00 A-306 |
| Október  18. | MIK Partners nap |
| TANULMÁNY VÁZLATSZINTŰ LEADÁSA  Leadandó: Absztrakt, tartalomjegyzék és irodalomjegyzék bemutatása. |

|  |  |
| --- | --- |
| **8.Hét** | Csütörtök 9.30-11.00, A-217 |
| Október  24. | Közös konzultáció a választott téma kutatásáról |

|  |  |
| --- | --- |
| **9.Hét** | Csütörtök 11.15-12.45 |
| Október  31. | Őszi szünet |
|  |

|  |  |
| --- | --- |
| **10.Hét** | L. Péntek 18.30-20.00 A-306 |
| November  8. | Előadás |
| A CIAM kongresszusai, a két világháború közötti kongresszusok a lakóházak fejlődésére és az azokat érintő kérdésekre vonatkozólag. Kísérleti lakótelepek |

|  |  |
| --- | --- |
| **11.Hét** | Csütörtök 9.30-11.00, A-217 |
| November  14. | Hallgatói előadások |
|  |

|  |  |
| --- | --- |
| **12.Hét** | L. Csütörtök 11.15-12.45 |
| November  21. | Hallgatói előadások |
|  |

|  |  |
| --- | --- |
| **13.Hét** | Csütörtök 9.30-11.00, A-217 |
| November  28. | Hallgatói előadások |
|  |

|  |  |
| --- | --- |
| **14.Hét** | L. Csütörtök 11.15-12.45 |
| December  5. | Hallgatói előadások |
|  |

|  |  |
| --- | --- |
| **15.Hét** | Csütörtök 9.30-11.00, A-217 |
| December  12. | A végleges tanulmány leadása. Prezentációk pótlása  EZ A FÉLÉVES TANULMÁNY BEADÁSÁNAK VÉGLEGES HATÁRIDEJE |

|  |  |
| --- | --- |
|  | **vizsgaidőszak 3. hete** |
| **18.Hét** | Csütörtök 20:00 |
| Január  03. | A végleges tanulmány leadásának pótlása |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

Prof. Dr. Medvegy Gabriella

tantárgyfelelős

Pécs, 2019.09.02.